b'\n_START_ARTICLE_\nAbsolutt flertall\n_START_PARAGRAPH_\nAbsolutt flertall er en variant av kvalifisert flertall der en forutsetter at et flertall av alle de stemmeberettigede i en sak avgir sammenfallende stemmer ved en avstemning. Absolutt flertall skiller seg fra prinsippene alminnelig flertall (flertall av de avgitte stemmer) og simpelt flertall (forslaget med flest stemmer vinner)._NEWLINE_Krav om absolutt flertall brukes i flere land i forbindelse med oppnevning av regjering eller mistillit. I Sverige og Portugal m\xc3\xa5 et absolutt flertall stemme mot et forslag til ny regjering for \xc3\xa5 stoppe det, mens Tyskland, Polen, Spania og Ungarn er land der regjeringen m\xc3\xa5 ha absolutt flertall for \xc3\xa5 tiltre. (Investitur.) I Norge er det stemmeplikt i Stortinget, s\xc3\xa5 alminnelig flertall og absolutt flertall blir i realiteten det samme._NEWLINE_Krav om absolutt flertall kan forekomme i forsamlinger n\xc3\xa5r det er snakk om vedtektsendringer, og vil eksempelvis kunne hindre at det foretas kupp i en forsamling der et stort antall representanter er midlertidig frav\xc3\xa6rende._NEWLINE_Absolutt flertall kan v\xc3\xa6re en moderat og nyttig form for kvalifisert flertall i forsamlinger der alle stemmeberettigede m\xc3\xb8ter eller b\xc3\xb8r m\xc3\xb8te. En av ulempene ved krav om "absolutt flertall" ved folkeavstemninger er at ikke avgitte stemmer i praksis tilfaller mindretallet. Samtidig kan absolutt flertall ogs\xc3\xa5 vurderes som et mindre strengt krav til kvalifisert flertall enn for eksempel krav om 2/3 eller 3/4 flertall.'